*Ikt. szám: (ELTE) ÁJK/1575 /1. (2020)*

**Az Eötvös Loránd Tudományegyetem**

**Állam- és Jogtudományi Kar**

**felhívása a nemzeti felsőoktatási ösztöndíj 2020/2021. tanévi pályázatára**

A nemzeti felsőoktatási ösztöndíj egy teljes tanév, azaz **10 hónap** időtartamára lehet elnyerni, havi összege **40.000 Ft**.

Nemzeti felsőoktatási ösztöndíjban azon államilag támogatott/állami (rész)ösztöndíjas, illetve költségtérítéses/önköltséges **teljes idejű (nappali tagozatos) alapképzésben, mesterképzésben, illetve osztatlan képzésben részt vevő hallgató** pályázhat, aki jelenlegi vagy korábbi tanulmányai során legalább **két félévre bejelentkezett** és **legalább 55 kreditet megszerzett.**

A nemzeti felsőoktatási ösztöndíjban azok az aktív hallgatói jogviszonnyal rendelkező hallgatók részesülhetnek, akik az előző két szemeszterben együttesen **legalább 4,51-es ösztöndíjindex**et értek el, és **pályázatukat** **oktató támogatja**. A támogató oktató a Karral jogviszonyban vagy szakmai kapcsolatban álló oktató lehet.

A nemzeti felsőoktatási ösztöndíj pályázat útján nyerhető el. A pályázat kizárólag a Neptun-on keresztül, **Neptun kérvény** formájában nyújtható be. A kérvény hallgatók számára a Web-es felületre belépve Ügyintézés/Kérvények menüpont alatt Nemzeti felsőoktatási ösztöndíj – 2020/21 néven lesz elérhető 2020. június 15-től. A nemzeti felsőoktatási ösztöndíjra szóló Neptun kérvényt **2020. június 30-ig (kedd) kell benyújtani.**

A határidőben beérkezett pályázatokat a Tanulmányi Bizottság rangsorolja és annak eredményét július 8-án (szerda) e-mail útján megküldi a pályázó hallgatók részére. A rangsorba való betekintést – kérés esetén – július 9-én elektronikus formában biztosítjuk.

A pályázatok rangsorolásának szempontjai:

|  |  |
| --- | --- |
| **AZ ADATLAP ROVATAI** | **PONTOK** |
| **Tanulmányok (I)** |  |
| az utolsó két félév összeadott ösztöndíjindexe X 100 | max. 1000 |
| középfokú (B2) nyelvvizsga | 50 |
| felsőfokú (C1) nyelvvizsga | 80 |
| jogi szaknyelvi nyelvvizsga | 50 |
| utóvizsga | - 50 |
| **Szakmai tevékenység (II)** |  |
| **(1)** **Kutatói tevékenység**  Szervezett kutatás közreműködője  Közreműködése materializálódott (anyaggyűjtés, bibliográfia, annotáció, fordítás stb.)  Kutatásban résztanulmányt készített | **max. 120** 30 60  120 |
| **(2)** **OTDK, TDK részvétel, helyezés**  TDK tagja  téma előadója volt  dolgozatot opponált  dolgozatával szerepelt  OTDK-án dolgozatával indult  OTDK Kari fordulón továbbjutott  OTDK-án 1-3. helyezést ért el | **max. 200** 30 40 50 60 60 100 200 |
| **(3) Publikációk, előadások** | **max. 150** |
| **(4)** **Pályamunkák, dolgozatok**  Nyilvános pályázatra pályamunkát nyújtott be itthon  Nyilvános pályázatra pályamunkát nyújtott be külföldön  Díjat, helyezést (1-3) ért el itthon  Díjat, helyezést (1-3) ért el külföldön | **max. 150** 60 70 140 150 |
| (**5) Egyéb szakmai, ill. tanulmányi versenyek**  Szakmai versenyen vett részt itthon  Szakmai versenyen vett részt külföldön  Szakmai versenyen helyezést (1-3) ért el itthon  Szakmai versenyen helyezést (1-3) ért el külföldön | **max. 150** 60 70 140 150 |
| **(6) Egyéb kiemelkedő szakmai tevékenység** | **max. 200** |
| Részképzés jellegű (legalább egy szemeszter) külföldi ösztöndíjas  tanulmányúton eredményes vizsgát tett | 100 |
| Párhuzamos képzést folytat | 100 |
| Szakkollégium tagja | 100 |
| **(7) Oktatáshoz kapcsolódó egyéb tevékenység**  Kinevezett tanszéki demonstrátor  TDK titkár  Kinevezett tanszéki demonstrátor és TDK titkár | 80  100  120 |
| **Közéleti, sport és egyéb tevékenység (III)** |  |
| **(8) Hallgatói közéleti tevékenység**  Az ÁJK HÖK tevékenységében aktív szerepet tölt be  Választott kari testület tisztségviselője  Választott egyetemi testület tisztségviselője | **max. 150** 50 100 125 |
| (9) Egyéb kiemelkedő társadalmi, szociális, kulturális tevékenység | 50 |
| (10) Országos vagy nemzetközi szervezetben a Kart, Egyetemet képviselő tevékenység | 50 |
| (11) Országos, ill. nemzetközi sportversenyen 1-3. helyezést ért el | 50 |
| (12) Egyetemi/kari diákszervezeti aktív tagság | 50 |

A Szakmai tevékenység (II), illetve Közéleti, sport és egyéb tevékenység (III) kategóriákban csak a korábban nemzeti felsőoktatási (korábban: köztársasági) ösztöndíj elnyerésére benyújtott sikeres pályázatok esetében **még nem értékelt teljesítményekért** kaphat pontot a pályázó.

A Szakmai tevékenység (II), illetve Közéleti, sport és egyéb tevékenység (III) kategóriákban egyes belső szempontok esetében szereplő **maximális pontszám akkor sem léphető túl**, ha az egyes belső szempontokon belüli rész-szempontok alapján járó pontszámok összege ennél nagyobb szám.

Az egy rovaton belül elért pontszámok közül csak a **legmagasabb teljesítményért** jár pont.

Minden teljesítményhez annak valóságát igazoló **hiteles dokumentumot** kell mellékelni. A dokumentumok a jogcímet igazoló aláírásával és hivatalos bélyegzővel válnak hitelessé. **Hiteles igazolás nélkül** semelyik kategóriába tartozó teljesítmény **nem értékelhető**.

Ha egy idegen nyelvből a pályázó rendelkezik közép-, illetve felsőfokú nyelvvizsgával is, kizárólag a **felsőfokú nyelvvizsgáért** kaphat pontot. **Ugyanazon publikációért** egyszer kapható pont, abban az esetben is, ha több helyen jelent meg az írás.

Budapest, 2020. május 28.

dr. Bihari Zsuzsanna

a Tanulmányi Hivatal vezetője